ونے پاٹھک

ونے پاٹھک ایک بھارتی اداکار ہیں جنھوں نے "کھوسلہ کا گھوسلا"، "بھیجا فرائی"، "آئس لینڈ سٹی" اور "جانی غدار" سمیت کئی فلموں میں اداکاری کی، انہیں شہرت فلم کھوسلا کا گھوسلا میں آصف اقبال کے کردار سے ملی، اس کے بعد بھیجا فرائی میں بھی ان کے اداکاری کو ناظرین اور ناقدین نے بہت سراہا۔ انہوں نے شاہ رخ خان کے ساتھ فلم "رب نے بنادی جوڑی" میں بھی معاون کردار نبھایا تھا۔

ابتدائی زندگی 
ونے پاٹھک ضلع بھوج پور، بہار میں پیدا ہوئے۔ انہوں نے اپنی ابتدائی تعلیم  وکاس ودیالہ، رانچی سے حاصل کی۔ جہاں وہ 1982 کے بیچ کے سابق طالب علم تھے۔  انہوں نے گریجویشن الہ آباد یونیورسٹی سے حاصل کی اور پھر ریاست ہائے متحدہ امریکا میں اعلی تعلیم کے لیے چلے گئے۔

کیریئر 
ونے پاٹھک نے اسٹونی بروک اسٹیٹ یونیورسٹی نیویارک میں کئی تھیٹر ڈراموں  میں کام کیا۔ بالی ووڈ میں ونے پاٹھک نے اداکاری کی ابتدا چھوٹے موٹے کرداروں سے کی۔  کامیڈی فلم  کھوسلہ کا گھوسلا  میں ان کے کردار سے ان کو پہچان ملی۔  جلد ہی اس کے بعد کامیڈی فلم  بھیجا فرائی  میں ان کی کارکردگی کو سراہا گیا۔ 1999ء میں انہوں نے ٹیلی ویژن سیریز ہپ ہپ ہررے میں ونے کا کردار ادا کیا۔ انہوں نے ایک فلم بھی پروڈیوس کی جس کا نام  دسویدانیا  (روسی زبان میں اس کا مطلب الوداع ہے) تھا، اس فلم کی کہانی ایک عام آدمی کی ہے جو ایک مرض کی وجہ سے مرنے والا ہے مگر وہ اس سے پہلے لوگوں کو اچھی طرح الوداع کہنا چاہتا ہے۔  ونے پھاٹک نے اپنے ساتھی فنکار کے ساتھ ساتھ اچھے دوست رنویر شورے  کے ساتھ ٹیلی ویژن شو OYE میں بھی میزبانی کی۔ 

اپنے  دوست اور شریک فنکار  رنویر شورے  کے ساتھ ہی انہوں نے ایک ٹاک شو رنویر ونے اور کون؟۔ میں بھی میزبانی کے فرائض انجام دئے۔   یہ دونوں فنکار مزید دیگر ٹیلی ویژن شو   ہاؤس اریسٹ اور دنیا گول ہیں میں بھی کام کیا۔ اس کے علاوہ ونے پاٹھک، اپنے دوست رنویر شورے ، سریش مینن اور گورو گھیرا کے ساتھ ایک کامیڈی شو گریٹ انڈین لافٹر شو کا بھی حصہ رہے۔ انہوں نے اسپورٹس شو کرکٹ کریزی ود شورے کی بھی میزبانی کی۔

ونے پاٹھک نے 2005ء میں کینیڈین ٹیلی ویژن کی ایک انگریزی فلم مرڈر انویلڈ میں انسپکٹر گرپال بخش کا ایک معمولی کردار نبھایا۔

اس کے بعد ونے پاٹھک نے کئی ہندی فلموں مثلاً جانی غدار ، آجا نچلے،  کھویا کھویا چاند چاند اور رب نے بنادی جوڑی  اور مائی نیم از خان میں بھی کام کیا۔ 

ونے پاٹھک  کی دیگر مشہور فلمیں جن میں انہوں نے اہم اور مرکزی کردار نبھائے ان میں  بھیجا فرائی2، دی فلم ایموشنل اتیاچار، چلو دلّی، اوُٹ پٹانگ، تیرے میرے پھیرے، پپو کانٹ ڈانس سالہ اور آئس لینڈ سٹی شامل ہیں۔

ذاتی زندگی 
ونے پاٹھک نے سونیا سہائے سے شادی کی ہے

فلموں کی فہرست

ٹیلی ویژن

اداکار

پروڈیوسر

حوالہ جات

بیرونی روابط 
 انٹرنیٹ مووی ڈیٹابیس میں ونے پاٹھک

1968ء کی پیدائشیں
بقید حیات شخصیات
بھارتی مرد صوتی اداکار
بھارتی مرد فلمی اداکار
بھارتی مرد ٹیلی ویژن اداکار
بہار کے مرد اداکار
بہاری شخصیات
ہندی سنیما کے مرد اداکار
Short description is different from Wikidata